SOLGAR Kangavites Aroma Tropical 60 Tabletes\nSOLGAR Kangavites Aroma Tropical 60 Tabletes\nComplement Alimentari Kangavites Laboratoris SOLGAR està formulat específicament per a nens de 3 anys per proporcionar els nutrients essencials per al seu adequat creixement.\nSOLGAR Kangavites Sabor Tropical pastilles masticables Caixa de 60\nDescripció Kangavites Sabor Tropical pastilles masticables\nEl període de creixement del nen és un període durant el qual el cos té necessitats nutricionals importants: en efecte, en créixer requereix una gran quantitat de vitamines i minerals que no estan necessàriament proporcionada per la dieta actual. Per ajudar al desenvolupament i creixement del seu fill, Laboratoris SOLGAR específicament formulat suplement alimentari Kangavites, veritable font de vitamines i minerals.\nConsells i opinions sobre Aroma Tropical Kangavites pastilles masticables Aplicació\nAdministrar 1 comprimit masticable per dia per al seu fill.\nComposició Kangavites Sabor Tropical pastilles masticables\nComplement Alimentari KANGAVITE conté:\nAquestes són les vitamines A, C, D, E, B1, B2, B3, B5, B6, B8, B9 i B12, que actuarà en un gran nombre de processos fisiològics, com ara el creixement ossi, la visió, dents, el desenvolupament del sistema nerviós central, ...\nAquests són calci, magnesi, ferro, coure, zinc, manganès, molibdè, seleni, iode i crom que tindrà un paper essencial en el creixement saludable del seu fill.\nEl turó i l'inositol\nContribueixen al bon desenvolupament del cervell.\nÉs deliciós i agradable per als nens.\nPrecaucions per a l'ús amb Kangavites Sabor Tropical pastilles masticables\nComplement Alimentari Kangavites és ideal per ajudar els nens a partir de 3 anys per créixer bé.\nIntroduint Kangavites pastilles masticables Sabor Tropical


Grau en Mestre d'Educació Infantil | Universitat de Vic\nPlaces disponiblesDescripcióInformació generalAccésPla d'estudisCompetènciesPràctiquesMobilitatSortides professionalsProfessoratQualitatOrientació i acció tutorialSol·licitud d'informacióAtenció personalitzada690 806 511Forma professionals que atenen les necessitats d'aprenentatge dels nens i les nenes de 0 a 6 anys, a qui cal cuidar, respectar i estimar durant una de les etapes més importants de la seva vida. Dóna una perspectiva que té en compte les diferents capacitats de cada nen i nena i el seu desenvolupament. L'estudiant aprèn a reconèixer la importància de la relació amb les famílies i a desenvolupar funcions d'orientació i tutoria en aquest àmbit.\nPer accedir-hi es requereix superar una Prova d'Aptitud Personal (PAP), i a la UVic t'oferim la possibilitat de fer unes sessions presencials de preparació de les noves PAP de Mestre.\nLa UVic-UCC convoca unes beques al talent educatiu per als estudiants que vulguin accedir al Grau en Mestre d'Educació Infantil i tinguin una nota mitjana d'accés igual o superior a 7.Per a més informació, cliqueu el següent enllaç (www.uvic.cat/beques) i accediu a la convocatòria anant a l'apartat Expedient AcadèmicBlog de la Facultat d'Educació, Traducció i Ciències HumanesInfografia del grauInformació general del grauGaleria d'imatgesTrets diferencials\nPràctiques en una escola bressol (0-3) i a parvulari (3-6).\nEl tutor de la Universitat fa dues visites al centre de pràctiques per tutoritzar l'estudiant.\nProjectes específics de pràctiques en escoles rurals, escoles de nova creació, escola lliure i en l'àmbit internacional.\nL'optativitat està organitzada en mencions que aprofundeixen en un àmbit de coneixement específic del Grau.\nAprenentatge a través de la simulació a les aules.\nAula equipada amb material Montessori 0-3 i 3-6.\nOfereix la possibilitat de participar en projectes de cooperació, intercanvis i pràctiques internacionals.\nContacte constant amb centres educatius de diferent tipologia.\nAtenció individualitzada de l'alumnat en què se'ls acompanya a descobrir el món educatiu i a participar-hi.\nEl tret que diferencia clarament els estudis de MEI és l'Aula Teresa Buscart. Laboratori en Formació i Recerca en Educació Infantil. Un espai de formació inicial i permanent, de reflexió teòrica i de pràctica pedagògica, de recerca, innovació i experimentació. És un espai organitzat amb materials de qualitat amb diferents finalitats educatives i fonamentat en el treball d'un equip de docents del grau en Mestre d'Educació Infantil. Un recurs docent que permet, entre altres coses, visualitzar i construir escenaris, realitzar activitats de reflexió i de simulació i mostrar bones pràctiques. Un referent en textos i documentació sobretot de l'etapa 0-6.\nEls graduats en Mestre d'Educació Infantil poden continuar la seva formació a la UVic a partir d'activitats de formació contínua, amb tres programes de màsters universitaris: Pedagogia Montessori, Educació Inclusiva i Innovació en Didàctiques Específiques, i un programa de doctorat, Innovació i Intervenció Educatives.


Les inscripcions per participar al taller sobre mobilitat finalitzen aquest dijous 5 de febrer\nEl taller es farà al Centre Cívic Sant Joan aquest dissabte al matí\nLa jornada, gratuïta i oberta a tothom, es farà aquest dissabte 7 de febrer al matí.\nFins aquest dijous 5 de febrer encara hi ha temps per inscriure's al Taller participatiu sobre el procés d'elaboració del Pla de Mobilitat Urbana i Sostenible (PMUS), organitzat per l'Ajuntament de Vilanova i la Geltrú.\nL'activitat, que es farà al Centre Cívic Sant Joan de 9.30 a 13.30 hores, és gratuït i obert a tota la ciutadania. L'objectiu és que els participants puguin aportar les seves idees i opinar sobre les propostes que preveu el PMUS, el qual ha de definir les estratègies i accions que s'han de desenvolupar a la ciutat en els propers anys per aconseguir un model de mobilitat sostenible, segur i integrador.\nEl taller s'estructurà en dues parts. En la primera l'empresa AIM, encarregada de l'elaboració del PMUS, explicarà als assistents les propostes concretes sobre cadascun dels modes de transport, a peu, bicicleta, vehicle privat i transport públic. Durant la segona part es crearan grups de treball entre els participants per debatre les diferents propostes i fer les noves aportacions.\nLes inscripcions es poden fer directament a l'Oficina d'Atenció Ciutadana o bé per internet a través de la Carpeta ciutadana.


JV Farm House Chennai Índia - Ofertes d'hotels amb els MILLORS DESCOMPTES EN LÍNIA\nNo.46 Periya Pillari Salai Thaiyur Kelambakkam, Tambaram, Chennai, Índia, 600103\nInformació bàsica sobre JV Farm House\nMés informació sobre JV Farm House\nTant si es tracta d'un viatge de plaer com si és de negocis, JV Farm House és una elecció d'allotjament magnífica quan visiten Kelambakkam. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nJV Farm House ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara aire condicionat, escriptori, balcó/terrassa, ventilador, aparell de televisió LCD/pantalla de plasma per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, JV Farm House no troba competidors en cap categoria.


Microsoft presenta a l'IOTsWC noves funcionalitats d'Azure i Windows 10 | El Tecnològic\nMicrosoft presenta a l’IOTsWC noves funcionalitats d’Azure i Windows 10\nin IOTSWC16, Microsoft, Últimes notícies\nAhir al matí Sam George, director mundial de Azure IOT, va presentar les novetats d’Azure i Windows 10. Aquestes millores estan encarades a satisfer les necessitats de la indústria. La novetat més destacada és el nou programa de seguretat per Azure, que ofereix als clients avaluacions independents d’auditors experts en seguretat.\nSegons IDC un terç dels negocis ja han llançat una solució IOT, mentre que el 43% ho farà durant l’any vinent.\nMicrosoft, de la mà de Sam George, ha presentat els nous serveis i actualitzacions que porten a Azure i Windows 10 al següent nivell. Entre elles, destaca la incorporació de característiques a Azure IOT Suite per tal de poder ajudar als clients a simplificar el mode de monitoritzar i administrar les seves solucions IOT:\nNoves capacitats de gestió de dispositius via Azure IOT Hub, que facilita als administradors la gestió de diferents eines i software. Estarà disponible a partir de novembre.\nNoves capacitats d’enrutament del missatge a Azure IOT Hub, que simplifica l’enrutament dels missatges fins als dispositius individuals d’una manera més flexible i potent. Estarà disponible aquest hivern.\nMillores en el Azure IOT Gateway, que permet als desenvolupadors construir i desplegar solucions adaptades a les seves característiques. Aquest projecte és open source i estarà disponible al novembre.\nIntroducció del Azure IOT Commercial Gateway Starter Kit, una nova oferta de la familia Starter Kits, desenvolupat conjuntament amb Intel, que reuneix la tecnologia de Intel OT Gateway. Entre els seus avantatges figuren, per exemple, la possibilitat de connectar dispositius nous i antics, o traduir protocols.\nLlançament del catàleg de dispositius certificats de Azure IOT, per tal de facilitar als clients la tria dels millors dispositius per tal de configurar la seva solució IOT.\nMicrosoft també ha aprofitat per a anunciar noves capacitats en el Windows 10 IOT Core, el sistema operatiu per a dispositius low cost, per tal que els clients disposin de tota la seguretat i connectivitat que esperan del ecosistema Windows. Aquestes millores inclouen:\nSuport per a Windows Update, permetent als clients mantenir els seus dispositius sempre actualitzats.\nPossibilitat d’utilitzar la Botiga de Windowa per a actualitzar els seus dispositius.\nCapacitat per a administrar els dispositius IOT com qualsevol altre element, reduint temps, costos i complexitat a l’hora de manipular la infraestructura.\nMillores de seguretat entre els dispositius Windows 10 IOT Core i la Azure IOT Suite.\nGratuïtat de Windows 10 IOT Core a través dels partners de Microsoft.\nLa seguretat com a prioritat en l’Internet de les Coses.\nEls clients empresarials han escollit Azure IOT Suite i Windows 10 IOT per la seguretat present en les eines que els ofereixen. La companyia segueix fidel al seu compromís amb la presentació del nou Programa de Seguretat per a Azure IOT, que ofereix als clients evaluacions independents, d’auditors experts en seguretat, que desenvolupen, evaluen i implementen els models de seguretat més rigurosos d’Azure, garantint que cada mesura s’aplica i s’adapta correctament a les necessitats dels usuaris.\nAlhora que Microsoft continua innovant en l’àmbit IOT, la llista de partners que desenvolupen i distribueixen solucions sobre l’IOT basades en la tecnologia de Microsoft no para de créixer.\nSam George, en petit comité, ens ha explicat que els ha costat més de tres anys estudiar com dirigir tot això al públic, ja que d’entrada pot ser un ecosistema molt difícil d’entendre. També apunta que el seu objectiu és donar les eines que cadascú necessiti, i que a més, les aplicacions antigues seran completament integrables. Pel que fa a la seguretat ens explica que després de l’atac de la setmana passada (que utilitzava en gran part dispositius IOT) queda patent lo important i innovador que és el seu pla de seguretat.\nAixí doncs, Microsoft Azure és com un edifici d’oficines, on ens cobren per utilitzar-les, però ens donen tots els recursos que necessitem.\nFotografia | Humbert Blanco\nTwitter tanca Vine, la xarxa social de vídeos curts


El drama polític i social d'Ucraïna | Reusdigital.cat diari de Reus. Notícies i actualitat del Camp de Tarragona\n30 de Maig de 2014, per Miguel Sorans\nLa crisi d'Ucraïna sembla no tenir fi a la zona oriental del país enmig de violents xocs armats entre grups separatistes pro-russos i l'exèrcit ucraïnès i entre la pròpia població civil, que podrien derivar en una guerra civil generalitzada i caminar cap a la divisió del país i el desmembrament d'Ucraïna. Enmig de la complexitat d'aquesta crisi, els socialistes revolucionaris, agrupats en la UIT-CI, reafirmem la postura que assumim des de la caiguda del govern capitalista pro-rus de Victor Yanukovich al febrer i la posterior annexió de Crimea per Rússia.\nVam defensar la mobilització popular revolucionària que va derrocar al govern corrupte i repressor de Yanukovich però denunciem que no hi havia cap sortida per al poble treballador ucraïnès amb el govern pro-pacte amb la Unió Europea (UE), els EE.UU i el FMI ni amb el govern capitalista de Putin. I que la disputa inter-burguesa instal·lada entre tots dos podia portar a un bany de sang i al desastre polític i social d'Ucraïna. I això és el que està començant a succeïr.\nLa causa d'aquest conflicte té orígens històrics i uns altres més propers en el temps. Ucraïna, un territori molt ric per les seves fèrtils terres i per les seves riqueses minerals, ha estat sempre una nació envaïda, dividida i explotada per diferents imperis. Al segle XIX va ser desmembrada, passant el seu territori oriental a formar part de l'imperi rus tsarista mentre la part occidental quedava sota el control de l'imperi austrohongarès i de Polònia. Recentment amb la revolució de 1917, i sota la política de Lenin d'autodeterminació de les nacions, Ucraïna va ser reconeguda en 1922 com una República socialista independent i per voluntat del seu poble va passar a formar part de la ex-URSS.\nEl posterior règim estalinista va anar retallant aquesta autonomia i creant tot tipus de monstruositats repressives, que avui pesen sobre la confusa consciència de milions d'ucraïnesos. Crimea, per exemple, va ser “russificada” per Stalin després de la Segona Guerra Mundial i va expulsar el seu poble originari, els tàrtars, amb el pretext d'haver col·laborat amb els nazis quan la major part va estar al costat d'Exercit Roig. Va ser un pretext per russificar Crimea enviant contingents russos a colonitzar la regió est del país, com la regió del Donbass en conflicte. La burocràcia estalinista buscava així evitar tot autonomia i el dret de mobilització dels seus pobles.\nLa causa més propera de l'actual crisi està en la restauració capitalista que es va consolidar a Ucraïna, i en tota l'ex-URSS a partir de 1991, després de la caiguda de la dictadura estalinista i de la proclamació de la seva independència. L'avanç de l'economia de mercat ha fet que Ucraïna porti dècades de saqueig i d'empobriment dels treballadors i dels sectors populars, mentre ha crescut una minoria de multimilionaris ucraïnesos, que estan tant en el sector capitalista pro-rus de Yanukovich com en l'oposició liberal encapçalada per les multimilionaris Yulia Timoshenko i Petro Poroshenko, àlies “el rei de la xocolata”, propietari de grup Roshem de la indústria de la xocolata i la confitura, tots dos candidats a president per a les eleccions del 25 de maig.\nElls han creat la divisió actual del poble ucraïnès. Des de la restauració del capitalisme en els anys 90, ha caigut vertiginosament el nivell de vida: la població ha disminuït de 54 a 45 milions d'habitants i part de la indústria ex-estatal de l'est va ser desmantellada per grups mafiosos. El valor de l'hora de treball és avui menor del que es paga a Xina i 14 vegades més baix que a Alemanya. La desocupació és del 8%.\nAquesta crisi social és la que va estar al darrera del moviment popular Maidán, desfermatal novembre del 2013, que va portar a la caiguda del govern pro-rus de Yanukovich al febrer. L'acció revolucionària de les masses, especialment a Kíev, va desbordar a la direcció política burgesa liberal que només aixecava la bandera de restablir un acord econòmic amb la UE contra el pacte de Yanukovich amb Putin. Les masses van anar més enllà i van trencar amb el pacte que ja havien establert la UE, Yanukovich, l'oposició i Putin per tractar d'estabilitzar el país. Aquesta és l'arrel de la nova crisi.\nDes d'aleshores el règim de Putin ha buscat activar els sentiments “nacionalistes-russos” de part de la població de l'est ucraïnès per buscar dividir el país. Es tracta d'una acció contra-rrevolucionària que no té gens de progressista. Perquè amb això cerca: 1) derrotar la mobilització popular revolucionària de Kíev que anhela canvis de fons al país i 2) pressionar per arribar a un nou govern pro-rus o estar en millors condicions per negociar amb la UE i Obama un acord a favor dels seus negocis amb el gas i de saqueig i el control polític a la regió.\nCal tenir en compte que per Ucraïna passen els principals gasoductes russos que porten el gas a gran part d'Europa Occidental. Per això el primer pas va ser envair Crimea i quedar-se amb la històrica base naval de Sebastopol a l'estratègica entrada del Mar Negre.\nEls actuals aixecaments separatistes pro-russos a Odessa, Donetsk, Slaviansk, a la regió del Donbass a l'est del país, són part d'aquesta maniobra de Putin. Encara que és veritat que a aquestes províncies predomina l'idioma i la cultura russa, no existeix un veritable moviment genuí d'autodeterminació nacional. És un fet que durant més de 60 anys de convivència mai va haver-hi problemes entre els ucraïnesos d'occident i d'orient. Ni tampoc amb l'ús de l'idioma rus. Per què ara sorgeix aquesta crisi? És evident que el moviment separatista està sent impulsat pel govern capitalista de Putin, aprofitant, d'una banda, la crisi social que també es viu en aquesta regió, de pes industrial (acer, químics) i mineral (carbó, ferro), per la caiguda salarial i la desocupació i, per un altra, la política nefasta de l'actual govern liberal de Kíev, que recolzat per l'OTAN i l'imperialisme europeu i ianqui, exerceix una criminal repressió de les FFAA contra el suposat “terrorisme” en comptes de tenir una política d'atorgar formes autònomes de govern, d'idioma i cultura al costat de les reivindicacions socials que es reclamen.\nMentre Putin arma i incentiva grups armats separatistes. El que ha portat a dures confrontacions a Odessa i Salviansk amb desenes de morts en tots dos costats. El que potencia, encara més, a les forces separatistes pro-russes. Portar la confrontació cap a una possible guerra civil que és criminal per al poble ucraïnès perquè seria una guerra fratricida entre el poble ucraïnès, encapçalada per dos bàndols reaccionaris, dos bàndols burgesos, que busquen posar a Ucraïna i als seus treballadors al servei de l'imperialisme europeu i ianqui o al servei de l'oligarquia capitalista russa que domina i saqueja a molts dels països de la ex URSS.\nSectors de l'esquerra reformista mundial, encapçalats pel govern chavista de Madur, recolzen la política de Putin i la seva política d'annexió i divisió d'Ucraïna sota l'argument que el govern de Kíev és “feixista” i pro ianqui. I que Putin seria el “antiimperialista” i “no feixista”. Això és fals. El govern de Kíev és pro-yanqui i pro FMI i ningú que s'anomeni d'esquerres pot avalar la seva política pro imperialista i pro ajustos de l'UE-FMI ni l'enviament de tropes a l'est del país i les seves accions criminals com les d'Odessa.\nPerò és una caricatura de la realitat situar a Putin com a “antiimperialista” i progressista. El govern de Putin és tan burgès, repressor i de dretes com el govern de Kíev. Al punt que, per la seva política a Ucraïna, ha rebut el suport de tota la ultra dreta europea, com de Marianne Le Pen de França i dels neonazis d'Aurora Daurada de Grècia, entre d'altres. D'altra banda, Putin té una política d'acord amb EE.UU per sufocar els processos revolucionaris de la regió. Especialment contra la revolució siriana, recolzant al dictador Al Assad. A més, Putin, potser fent un doble joc sobre Ucraïna ( pressió militarment i negociació ), va pactar el 17 d'abril en Ginebra, amb els EE.UU i el govern de Kíev demanar el desarmament general de les milícies i el lliurament dels edificis ocupats a l'est ucraïnès i fins a arribar a fer una crida a desmuntar el referèndum de l'11 maig, cosa que els separatistes no van acceptar.\nRebutgem l'intent de dividir a Ucraïna que només servirà per seguir saquejant les seves riqueses i oprimint als seus pobles. Ara Rússia vol aixecar una falsa bandera separatista, com va fer a Crimea, per defensar la seva nova opressió amb Gazprom i les seus oligarques russos. Els treballadors i el poble d'Ucraïna han de lluitar per no caure en aquest parany dramàtic que els han posat, d'un costat l'imperialisme yanki-UE i de l'altre, Putin i el nou capitalisme de Rússia de l'altre. I lluitar per la defensa d'una Ucraïna unida i independent sense pactes i ajustos de la UE-Obama-FMI, sense pactes amb Putin-Gazprom.\nEls treballadors i el poble ucraïnès, tant d'occident com d'orient, de parla ucraïnesa o russa, han d'unir-se contra els enfrontaments entre treballadors, contra una possible guerra civil, contra l'amenaça de militar russa, mobilitzar-se per exigir que no es pagui el deute extern a Rússia i a les potències occidentals, per la reestatización de les empreses industrials i mineres, perquè segueixin treballant dirigides pels seus treballadors al servei del país, per un augment salarial i per més treball. I que els treballadors, la joventut i el poble ucraïnès occidental defensin els drets d'autonomia regional per a les províncies de l'est, perquè tots puguin conviure en una Ucraïna unida i independent. Sabem que això només s'aconseguirà, en forma definitiva, sota un govern dels treballadors i el poble, que defensi les reivindicacions socials i democràtiques de la mobilització. Els socialistes revolucionaris convoquem a realitzar una campanya mundial d'esclariment sobre la realitat d'aquesta confrontació fratricida i a donar el suport al sorgiment d'una esquerra revolucionària ucraïnesa que lluiti per aquestes banderes.\nMiguel Sorans és membre de Izquierda Socialista.


Pàgina web\thttp://www.adernats.cat\nTrucar977 60 26 22\nActualment, gràcies al reconeixement de l'enoturisme i els seus vins i caves Adernats, s'ha posicionat com un referent a les comarques de Tarragona quan es parla de vi, cultura i història. Situat en un punt estratègic de la Ruta del Cister, Nulles és un petit poble rural on el temps sembla transcórrer més lentament. Cabanes i marges de pedra seca recorren les extenses vinyes que envolten el poble. I com a punt d'unió entre la gent i la terra, un celler, la Catedral del Vi de Nulles.\nDescobreix la màgia que amaga aquest paratge. Endinsa't en la història d'aquesta terra a través de singulars propostes d'enoturisme. Troba una nova mirada del món vinícola i gastronòmic amb un jove equip d'enoturisme i els singulars vins i caves d'essència mediterrània d'Adernats.\nEn època de calçotades realitzem activitats especials.\nNº d'inscripció al Registre de Turisme de Catalunya: 5066\nLa ruta dels 4 pobles de La Secuita (a 5.2 km)\nDe ruta pels castells medievals del… (a 6.1 km)\nTarraco, llegat romà patrimoni de… (a 12.8 km)


Hotel Wow Incheon Corea del Sud - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHotel Wow568-5 Bupyeong 5(o)-dong, Bupyeong-gu, Incheon, Corea del Sud, 403-824 - Veure al mapaExcepcional9,2Basada en2comentarisHotel WowVeure més fotosVestíbulVeure més fotosVeure totes les 25 fotosVeure al mapaParticularitats que li encantaranProp de transports públicsWi-Fi gratuït en totes les habitacionssaunaaire condicionatServei d'habitacions 24 horestransport hotel/aeroport\nDistàncies i informació bàsicaaeroports a prop10 kmAeroport de Gimpo (GMP)25 kmSeoul Incheon International Airportestacions de tren i autobús500 mBupyeong Subway Station850 mBupyeong Market Subway Stationhospitals i clíniques900 mSt. Mary's Hospitalfarmàcies500 mEast West Pharmacybotiga de conveniència200 mFamily MartRetirada d'efectiu3,5 kmATM\nSobre l'allotjamentDescripcióBen posicionat a Bupyeong-gu, Hotel Wow és un lloc ideal d'inici d'excursions a Incheon. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Hotel Wow també ofereix moltes instal.lacions per enriquir la seva estada a Incheon. L'hotel ofereix accés a una gran gama de serveis, inclosos servei d'habitacions 24 hores, Wi-Fi gratuït en totes les habitacions, recepció 24 hores, magatzem d'equipatge, Zones públiques amb Wi-Fi. Gaudiu de les comoditats d'alta gama com ara televisió de pantalla plana, accés a internet (sense fils), connexió sense fils a internet (cortesia), banyera hidromassatge, habitacions per a no fumadors per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Hotel Wow.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi DesplaçamentaparcacotxesLloguer de cotxes aparcament de cotxestransport hotel/aeroport Coses a fer, maneres de relaxar-sekaraokesaunavisites turístiquesMassatgespa Àpats, begudes i refrigericuina compartidaservei d'habitacions RestaurantsServei d'habitacions 24 hores Serveis i comoditatsBotiguesconsergeservei de bugaderiacaixa fortamagatzem d'equipatgezona de fumadorsAccésascensorrecepció [24 hores]s'admeten animals de companyiaDisponible a totes les habitacionsaccés a internet (sense fils)calefaccióneveraaire condicionatconnexió a internet (cortesia)Pel·lícules sota demandaaparell de televisióconnexió sense fils a internet (cortesia)plat de dutxaarticles de tocadordutxa i banyera separadespremsa diàriaassecador de cabellempolles d'aigua de cortesiasala d'estarbanyeraescriptoriservei de despertadorbanyera hidromassatgehabitacions interconnectades disponiblestelevisió de pantalla planabarnussoshabitacions per a no fumadorsTV satèl•lit/cablecafetera/teterainsonorització Idiomes ParlatsAnglèsCoreà Mostra MenysPolítiquesNens i llits supletorisNens de 0 a 7 any [inclosos]Gratuït si s'usen els llits existents.Els llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésInformació útilEntrada/SortidaHorari d'entrada des de: 06:00 PMHorari de sortida fins a: 01:00 PMAltresCost de l'esmorzar (a menys que estigui inclòs al preu de l'habitació): 5000 KRWL'allotjamentNombre d'habitacions: 48Voltatge de l'habitació: 220Mostrar més


Orgull català pels triomfs de la Roja | Catalunya | EL PAÍS Catalunya\nOrgull català pels triomfs de la Roja\nMés de la meitat dels catalans declaren que se senten molt o força orgullosos dels èxits de la selecció espanyola segons el CEO\nBarcelona 31 MAR 2017 - 11:13\tCEST\nGerard Piqué i Sergio Ramos amb la selecció espanyola. EFE\nMés de la meitat dels catalans declaren que se senten molt o força orgullosos dels èxits i triomfs de la selecció espanyola en qualsevol campionat esportiu. Ho reflecteix per primera vegada el baròmetre de la Generalitat, que en aquesta edició ha introduït una pregunta fins ara inèdita i que sempre ha despertat suspicàcies sobre l'acollida que podien tenir a Catalunya les victòries de futbol de la Roja.\n“Fins a quin punt se sent vostè orgullós quan una selecció espanyola fa una bona actuació en un campionat esportiu?” és la pregunta textual que formula l'enquesta. La resposta majoritària (32,6%) és “bastant orgullós”, seguida de “molt orgullós”, que obté el 22,3%. Després ve un altre 16,9% que es declara “poc orgullós” i un 14,2%, “gens orgullós”. En resum, i agrupant respostes: el 54,9% dels catalans se senten orgullosos quan guanya la selecció espanyola i el 31,1%, no. Hi ha un 13,5% que es declara indiferent.\nL'enquesta formula la mateixa pregunta en el cas dels èxits d'una selecció esportiva catalana i en aquest cas la satisfacció augmenta. El 35,5% es declara força orgullós pel triomf i el 31,7%, molt orgullós. A l'altra banda, l'11,5% diu que se sent poc orgullós i el 8,8%, gens. Els indiferents en aquest cas són l'11,3%.\nEl Barça és el club de futbol pel qual els enquestats confessen que senten més simpatia (77,5%), seguit del Reial Madrid (10,4%), de l'Espanyol (3,6%) i de l'Athletic de Bilbao (1,4%). No obstant això, els pericos són l'opció preferida a l'hora d'escollir un segon equip (6%), seguit del Barça (4,8%), l'Atlètic de Madrid (2,8%) i el Reial Madrid (2,3%). La immensa majoria dels enquestats declara que no sent simpatia per cap altre club que no sigui el seu (61,8%) i el 17% ofereix el que s'agrupa sota “altres respostes”.


iGes – Android 1.85 (24-8-2018) • ADZgi - ADZ Gestions Informàtiques\nEl Buscador de clients, realitza la recerca també per NIF i per teléfons.\nNous informes PDF adaptats segons l’amplada de las impresores tèrmiques que permeten impressió PDF (20, 30 i 40 columnes)\nFormes de Cobrament i Tipus de Despeses parametritzables per l’usuari des del ERP (iGesPC/CL).\nNous camps CodigoDelegacion i CodigoGrupoClientes a la taula PreciosMinimos, per a poder indicar preus mínims específics per a delegacions i/o grups de clients.\nNou camp email a la taula de Delegaciones per a facilitar l’enviament dels documents de venda a emails diferents al de la central.\nNous informes PDF per a les fitxes de Clients, Productes, Visites i Despeses. Es possible modificar, adaptar i afegir informes a cada categoria gràcies al nostre programa de diseny de informes zReports.\nA la introducció de la Càrrega Inicial, es possible afegir les unitats als productes pels envasos, a mes a mes de per unitats (si el producte està configurat per a fer-ho).\nPossibilitat de configurar el Règim d’IVA d’un document de venda segons la serie del document escollida.\nS’afegeix el camp Tipus de LÃnia a les màscares de text (TXT) dels documents de venda.\nEn instal·lacions multiempresa, es possible utilitzar diferents fitxers de configuració d’iGes (igesini.ini) específics per a cada empresa.\nAra es possible transferir les dades de les Rutes configurades des d’iGes cap al ERP (iGesPC/CL).\nS’ha millorat la presentació del producte regalat a la selecció de les promocions, per a facilitar la selecció. (El producte regalat apareix a una Línia específica sota de la promoció.\nAl afegir una nova comanda, albarà o factura des de l’apartat corresponent del menú, el document es desava correctament pero no apareixia a la llista fins després de tancar i tornar a obrir la finestra.\nLa preferència “obrir la fitxa de la visita al finalitzar la venda”, no funcionava, y la fitxa de la visita no s’obria.


QUÈ T'ANAVA A DIR: Enhorabona Pere Ferrando per la nova descoberta de la Fira del Vendrell\nEnhorabona Pere Ferrando per la nova descoberta de la Fira del Vendrell\nEl gran historiador Pere Ferrando ha trobat una notícia a l'Heraldo d'Aragon que el Regente concedia al Vendrell la seva fira. Des de l'anterior legislatura socialista algú va trobar a l'arxiu una esmena que es venien productes en una espècie de mercat al Vendrell. Llavors per donar més solera a una fira que va de capacaiguda van decidir posar cada any l'edició que tocaria. Evidentment aquella troballa no feia cap referència a la Fira en si, sinó a un mercat que deu anys que es fa. Ara ja es pot dir que es fa des del 1843. Ara només falta saber si s'ha fet tots els anys perquè hi ha anys que per diferents motius no s'ha fet. Moltes gràcies Pere Ferrando. La teva feina de formiga dona sempre resultats. Evidentment jo vaig dir en algun lloc que aquesta data que es van treure de la màniga no era prou convincent com el vendrellenc afincat a Vilafranca ha acabat demostrant.\nPublicat per Miquel Casellas a 11:25


Entrenament per a la Cursa de la Dona aquesta tarda a Platja d’Aro • Ràdio Capital de l'Empordà\nEntrenament per a la Cursa de la Dona aquesta tarda a Platja d’Aro\nAl llarg d’aquest vespre, a partir de les 19:45h, el Passeig Marítim de Platja d’Aro serà el punt de trobada per a aquelles dones que vulguin assistir a un dels entrenaments per a la Cursa de la Dona a Girona del proper 7 d’octubre.\nDes d’aquest mes d’agost, centenars de persones es reuneixen setmanalment pels Entrenaments Mediolanum, que aquesta semana es faran a Platja d’Aro. Diversos trainers supervisen diferents equips i grups d’entrenament. Hi són benvingudes dones que es vulguin iniciar a l’esport amb entrenaments de caminades controlades a ritme alt, i també aquelles que estan més en forma amb un entrenament preparat per combinar el caminar i el córrer.\nLa Cursa de la Dona de Girona enguany ja arriba a la seva cinquena edició, i està organitzada per Esports Parra amb la Col·laboració de l’Ajuntament de Girona.\nArticle anteriorAC/DC ressorgeixen de les seves cendres amb Brian Johnson i Phil Rudd\nArticle següentArriba la fibra òptica al centre de Begur


L'aula de música del Maria-Mercè Marçal: les danses de la revolta\nles danses de la revolta\nNo podia ser d'un altra manera. Les danses de la revolta tenien que sortir al blog de música, ja que gran part del mèrit i de l'èxit de la festa es deu a l'espectacular treball de l'Alícia, que ha sabut coordinar les creacions coreogràfiques dels més grans ( tercer i quart) i inventar-se uns balls bonics i senzills pels més petits ( primer i segon).\nL'execució de les complexes danses dels més grans confirmen un cop més que tenim amb nosaltres uns alumnes molt dotats pel tema artístic. Els diversos passos de la dansa que podeu veure als vídeos, són invencions dels nens i nenes, fruit d'un constant treball en equip.\nper altra banda, els mitjans ( primer i segon) elaboren les filigranes, els ponts i els punta-taló amb una coordinació pròpia de la Pina Baush dels millors moments...\nBé... no parlem més... veieu les danses i gaudiu de l'art dels vostres fills.


Harry Potter i les relíquies mortals del capitalisme - Indymedia Barcelona\nAdreça: www.diaridavort.blogspot.com\t 22 jul 2007\nAmb la publicació del darrer llibre del Harry Potter es tornen a fer evidents les possibilitats d'internet enfront de les limitacions de la indústria editorial tradicional. A les poques hores d'aparèixer l'original en anglès ja se'n podien trobar a la xarxa traduccions prou bones al castellà (en català no n'he sabut trobar cap), mentre que les editorials (Salamandra i Empúries, respectivament) anuncien que les tindran a principis de febrer del 2008. ¡D'aquí a set mesos! Normalment es algo que justifiquen sobretot pel fet d'haver de preparar una bona traducció, que implicaria un munt d'hores per al(s) traductor(s) i un altre munt per al(s) corrector(s) ; cal afegir-hi, després, maquetadors, editors, impressors i tota la comparsa. Però sovint els resultats no són els esperats, i és així que les edicions anteriors de Salamandra i Empúries han rebut crítiques tan a nivell de traducció com a nivell d'edició. I tothom està força emprenyat d'haver d'esperar ara set mesos per a poder tenir una versió oficial traduïda que ja saben que tampoc haurà justificat tanta espera, i en conseqüència les lectures a internet es disparen i funcionen com el veritable recurs de transmissió cultural. I els seus resultats no són, ni molt menys, de poca qualitat (en qualsevol cas, la proporció entre temps invertit i qualitat final és infinitament favorable per a les edicions pirates d'internet que per a les edicions comercials de paper).\nInternet és el contraargument més potent que tenim avui contra el capitalisme i les seves formes. És un torpede en una de les seves línies de flotació, aquella segons la qual la competència és la base de la productivitat i de la qualitat. Internet és ple d'iniciatives fetes per pura passió, per pur amor a l'art. La gent que ara mateix està traduint Harry Potter and the Deathly Hallows no espera cap retribució econòmica, com tampoc l'esperen tants i tants autors i col·laboradors del programari lliure. L'oposició tradicional entre capitalisme i comunisme la podríem expressar avui dia entre els defensors del model Windows i els del model Linux. O, fins i tot, entre la Viquipèdia i l'Enciclopèdia Catalana. Avui dia es donen les condicions necessàries per a desvincular totalment bona part de la cultura del capital i, en certa manera, triar d'obtenir benefici econòmic per mitjà de la cultura és també, avui dia, una decisió moral.\nIntentar justificar els set mesos de tardança amb promeses de qualitat és una presa de pèl. El que s'està justificant, en qualsevol cas, és l'existència d'una sèrie de càrrecs i de condicions laborals imposades pel model capitalista vigent (que, alhora, justifiquen el sitema educatiu vigent, que alhora justifica...). Però un parell de persones (fans adolescents del Harry Potter) són capaços, en una sola nit, d'enviar a fer punyetes tots aquests discursos justificatoris. Qui ho hauria de dir, però la supervivència del nostre planeta podria dependre del reeiximent de totes aquestes Ordes del Fènix i de la seva sort enfront del capital mortífag. I és que la realitat sovint supera la ficció.


Doraemon, Star Wars, Star Trek i molts superherois no es perdran el VI Festival del Còmic, Torroella de Montgrí i l'Estartit\nInici INICI Informació municipal Notícies Doraemon, Star Wars, Star Trek i molts superherois no es perdran el VI Festival del Còmic\nDoraemon, Star Wars, Star Trek i molts superherois no es perdran el VI Festival del Còmic\n(15.06.12) Un dels principals atractius del VI Festival del Còmic serà la presència d’en Doaremon, la Nobita i la Shizuka, que ens arribaran de la mà de l’empresa Luk, representant oficial a l’Estat espanyol de la productora de la mítica sèrie. Els seguidors podran fer-se fotos amb els personatges i participar, també, en els diversos tallers que s’han organitzat a L’Espai Doraemon situat dissabte al passeig de Catalunya, on hi haurà el Mercat del Còmic. Aquest serà un espai ple màgia i diversió, on els nens i nenes podran descobrir tots els secrets de la sèrie.\nEn Doaremon i els seus amics no estaran sols. Aquest any tornaran a aterrar al nostre municipi els personatges de la saga Star Wars, que ja van ocupar, molt exitosament, el municipi durant el festival de 2010. Això serà possible gràcies a la participació de l’Associació Star Wars Catalunya, una entitat dedicada al costuming reconeguda per Lucasfilm. Tindran un stand propi on tothom que vulgui es podrà fer fotos amb els seus personatge preferits. El col·lectiu ha avançat que caracteritzaran algun altre popular superheroi.\nTampoc s’han volgut perdre aquesta edició els personatges d’Star Trek, que ens arribaran a través del Club Star Trek de España. L'entitat també tindrà estand, on es podrà aconseguir material divers de la sèrie.


Juanjo Ciércoles: "L'afició del Sabadell és un 10" | Ràdio Sabadell\nJuanjo Ciércoles: "L'afició del Sabadell és un 10"\nJuanjo Ciércoles, amb el braçalet de capità, en un partit de la temporada passada\n07.09.2017 17:09 Marc Pijuan\nL'excapità del Sabadell, Juanjo Ciércoles, torna aquest diumenge a la que, fins a la temporada passada, va ser casa seva. L'exarlequinat, ara a les files del Badalona, serà un dels protagonistes del partit entre Centre d'Esports i Badalona d'aquest diumenge. De fet, el club va fer oficial ahir que l'entitat retrà un homenatge al jugador de l'Hospitalet, just abans de l'inici del partit.\nCiércoles torna amb il·lusió a la Nova Creu Alta, amb nervis per unes sensacions fins ara no experimentades, però també amb ganes de retrobar-se amb la que fins aquesta temporada va ser la seva afició. "Sé que seran emocions especials, sé que l'afició em rebrà bé. L'afició del Sabadell és un 10, els 7 anys que he estat aquí sempre m'han tractat amb efecte, i no podré oblidar la rebuda en el primer partit després de la meva lesió, em vaig emocionar molt. Espero alguna cosa semblant a aquell dia", ha confessat.\nMés enllà dels sentimentalismes, i centrant-se en el partit, Juanjo Ciércoles admet que "hem passat el tram més complicat de la temporada. Ens hem enfrontat al rival més complicat de la categoria (l'Elche), i en el darrer partit a casa ja vam sumar una victòria. Venim a Sabadell a endur-nos els tres punts", ha afirmat.\nJuanjo Ciércoles no serà l'únic exarlequinat que tornarà a trepitjar el 'Temple'. El partit entre Sabadell i Badalona també ens suposarà el retorn de dos jugadors que també són part de la història de l'entitat arlequinada, com són Toni Lao i Adrià Parera.\nRecordem que aquest Centre d'Esports Sabadell - Badalona es disputarà diumenge, a les 19h a la Nova Creu Alta. Com sempre des de mitja hora abans a la sintonia del Sabadell en Joc.


Xina Millor pneumàtic de camions 315 80R22.5 Fabricants - Preu a l'engròs Pneumàtic camió 315 80R22.5 - NAMA\nPneumàtic camió 315 80R22.5\nActualment nosaltres, NAMA TIRES, tenim algun inventari de pneumàtics de camió 315 80R22.5 i 385/65R22.5 215/75R17.5 amb preus de descompte i lliurament ràpid. A continuació es mostren les especificacions i fotos de pneumàtics per a la referència: Els nostres clients estan parlant molt d'aquesta línia de producció, un va dir que el nostre pneumàtic de camió 315 80R22.5 pot córrer 200.000km com a mínim sense cap dany. El client ha estat utilitzant diverses marques diferents, la nostra qualitat de pneumàtics és de la més favorable com el que va dir. Per descomptat, la vida dels pneumàtics depèn molt de les carreteres, la sobrecàrrega de la situació i els hàbits de conducció, etc, però pel mateix estat de funcionament, el nostre rendiment dels pneumàtics sempre és excepcional.\nActualment nosaltres, NAMA TIRES, tenim algun inventari de pneumàtics de camió 315 80R22.5 i 385/65R22.5 215/75R17.5 amb preus de descompte i lliurament ràpid. A continuació es mostren les especificacions i fotos de pneumàtics per a la referència:\nEls nostres clients estan parlant molt d'aquesta línia de producció, un va dir que el nostre pneumàtic de camió 315 80R22.5 pot córrer 200.000km com a mínim sense cap dany. El client ha estat utilitzant diverses marques diferents, la nostra qualitat de pneumàtics és de la més favorable com el que va dir. Per descomptat, la vida dels pneumàtics depèn molt de les carreteres, la sobrecàrrega de la situació i els hàbits de conducció, etc, però pel mateix estat de funcionament, el nostre rendiment dels pneumàtics sempre és excepcional.\nEspecificacions i fotos de Truck Tyre 315 80R22.5:\nNa07 (A prop de Na07)\nNF17 (A prop de NF17)\nNF21A (A prop de NF21A)\nHot Tags: pneumàtic de camió 315 80r22.5, xinès, fabricants, a l'engròs, millor, barat, preu, per a la venda\nUn parell de: Disseny de pneumàtics de sorra 14.00R20\nSegüent: Pneumàtic camió 295/80R22.5\nPNEUMÀTIC DE RÀSTER AMPLIFIC DE LA BASE 425 / 65R22....\nTAILÀNDIA ORIGINAL TBR TIR 11R22.5 - MERCAT D'EUA\nPneumàtics per tractors de gespa\nPneumàtic camió miner 12.00R24


Wikiloc | Vall d'Incles, estanys de Siscaró i tossa d'Incles, 2569 metres trail\nVall d'Incles, estanys de Siscaró i tossa d'Incles, 2569 metres\nTime 20 hours 43 minutes\nBonica excursió per les valls d'Incles i de Siscaró, que a la primavera va buscant les parts amb menys innivació i que a la vegada ens permet gaudir dels plans de Siscaró, on hi ha el refugi lliure del mateix nom i una mica més amunt també gaudirem dels estanys de Siscaró.\nÉs una excursió curta, però que, una vegada haguem arribat al cim de la tossa d'Incles, gaudirem d'una extensa panoràmica de gairebé totes les muntanyes d'Andorra, on podem destacar els pics de la Sarrera, Estanyó i Font Blanca, Enrodat, Coma de Varilles, Cabaneta, Casamanya, Escobes, Font Negra, i de més llunyans com l'Aneto i el Vallhiverna.\nSota el cim del Coma de Varilles veiem l'estany de la Cabana Sorda i entre muntanyes també veiem l'estany de Juclar.\nComencem l'excursió a l'aparcament del final de la vall d'Incles, al pont de la Baladosa.\nCal tenir present que, degut la afluència de visitants, pot haver-hi restriccions d'accés, amb horaris concrets per a poder arribar a l'esmentat aparcament.\nÉs que la vall d'Incles és un dels indrets més bonics del Principat d'Andorra i que a més és de fàcil accés per carretera.\nTot i que de mica en mica va perdent part de l'encant que tenia inicialment, ja que cada vegada que hi vaig hi ha més cases de nova construcció que trencant el paisatge.\nSi ens centrem en el tema excursionista, des de la vall d'Incles es pot anar a molts indrets, com a l'estany i refugi de la Cabana Sorda i al pic de Coma de Varilles; al port de Fontargent i al bonic estany del mateix nom (al vessant occità) i als pics Enrodat i de Fontargent; a la vall de Juclar i als seus grans estanys, amb el refugi guardat i amb ascensió als pics de Noé i Escorbes, i finalment a la vall de Sicaró, amb el refugi de Sicaró, els seus estanys i als cims de la Cabaneta i tossa d'Incles. És a dir a la vall d'Incles als turistes cal afegir-hi els excursionistes.\nSortim del pont de la Baladosa tot seguint l'ample camí als estanys de Juclar. Aviat arribarem a la cruïlla amb la vall de Siscaró, perfectament senyalitzat i inclús hi ha dos bancs de fusta per a descansar i contemplar l'indret.\nSeguim el camí que arrenca a la dreta i que seguidament va guanyant alçada. A la primavera i en àpoca de desglaç podem contemplar una bonica cascada que hi ha al torrent. Després de la cascada el camí s'apropa al torrent i segueix guanyant alçada; pujada que no disminueix fins que arribem a l'entrada de la gran prada de la pleta o plans de Siscaró.\nÉs un replà molt extens on s'ajunten les aigües dels estanys de Siscaró amb les de la vall de Siscar.\nNomés arribar als plans un nou cartell ens indica que per seguir fins els estanys de Siscaró no cal travessar el torrent i que caldrà fer-ho per una palanca si volem anar al refugi lliure o cabana de Siscaró.\nPer la proximitat és recomanable anar-lo a visitar.\nEl refugi o cabana de Siscaró és un refugi lliure, situat a 2145 metres d'alçada i consta de dues estances independents. En una hi ha una llitera per a dues persones, taula, blanc i llar de foc; a l'altre també hi ha dues lliteres, però força llargues, on hi poden cabre entre 8 i 10 persones en cada un dels dos pisos ... o més i només hi ha una estufa, ni taula, ni banc.\nUna vegada visitat el refugi no cal tornar endarrere fins la palanca per a travessar el torrent, ja que podem anar a retrobar el camí dels estanys a l'altre extrem del pla i no caldrà travessar el cabalós torrent perquè en el pla s'ajunten varis torrents, i només ens caldrà anar-los travessant d'un en un.\nUna vegada situats novament al camí l'anirem seguint, sempre molt ben marcat, no va a buscar el salt d'aigua de la sortida de l'estany, evident i visible des del pla, sinó que es decanta una mica a la dreta per assolir un collet secundari i des d'allí anar a la conca de l'estany; primer arribem a un estany més petit, que a l'estiu i tardor té el nivell molt baix i a continuació a l'estany de Siscaró, situat a 2325 metres d'alçada, en mig dels dos hi ha una prada amb una perxa nivomètrica.\nCom no podia ser d'altre manera, de nou ens trobem en un indret molt bonic.\nAl fons veiem el coll del Pas de les Vaques, que és a on ens portaria el camí i des d'allí seguir vers el Port d'Envalira pel port Dret.\nA la dreta, i pràcticament a sobre nostre tenim la tossa d'Incles i tota la serra de la tossa d'Incles.\nPodem seguir el camí vers el Pas de les Vaques i des d'allí la carena fins el cim; però aquesta descripció tria "tirar pel dret" i anar a sortir a la carena molt a prop del cim.\nPer fer-ho no anirem fins la perxa nivomètrica ni fins l'estany de Siscaró, sinó que en arribar al primer estanyol el revoltarem per la seva esquerra (la nostra dreta) i anirem guanyant alçada pels indrets que ens semblin millors. En aquesta descripció, una bona part de l'itinerari transcorre sobre congestes; si feu l'excursió a l'estiu potser que per on passa el traçat hi hagi una tartera; per això comento que heu d'anar buscant el millor terreny; de dificultat no n'hi ha cap, tret del pendent que es va redreçant a mesura que pugem.\nEn arribar a dalt la carena la panoràmica s'obre al vessant sud i ens apareixen els cims del Monturull, Perafita i el pic Negre d'Envalira.\nGirarem a la dreta i acabarem de recórrer el curt tram de carena, arrodonida i plana que ens separa del cim.\nTot i ser un cim relativament baix, està completament isolat i això li permet tenir una vista extraordinària, per exemple també es veu el pic de Rulhe.\nGaudirem de la vista i emprendrem la baixada pel mateix indret de pujada; però a mitja baixada, si volem, ens podem desviar a la dreta per anar a visitar l'estany de Siscaró, que a la pujada l'hem deixat lleugerament a la nostra dreta.\nDesprés, novament el camí de pujada fins el pont de la Baladosa.\ndel pont de la Baladosa a la cruïlla Siscaró-Juclar: 15mn\nde la cruïlla a la cascada: 15mn\nde la cascada al refugi o cabana de Siscaró: 20mn\ndel refugi de Siscaró a l'estany de Siscaró: 30mn\nde l'estany a la carena: 45mn\nde la carena al cim de la tossa d'Incles: 05mn\ndel cim als estanys de Siscaró: 35mn\ndels estanys al refugi de Siscaró: 25mn\ndel refugi al pont de la Badalona: 40mn\nO bé clicant directament aquí sota a "veure més"\nSeguir per la dreta a Siscaró\nEstanyet de Siscaró\nHi, found this interesting trail: Vall d'Incles, estanys de Siscaró i tossa d'Incles, 2569 metres https://www.wikiloc.com/mountaineering-trails/vall-dincles-estanys-de-siscaro-i-tossa-dincles-2569-metres-37026316 Regards, Wikiloc - Trails of the World


INTERVENEN: Borja Ramon i Xevi Garcia, jugador i entrenador del CH Palafrugell\nDerrota per 5 gols a 3 la que va patir aquest dissabte el CH Palafrugell a la Torre Roja de Caldes de Montbui, tot i haver començat per davant al marcador.\nEl màxim golejador dels blanc-i-negres, Sergi Canet, va inaugurar l'electrònic fent el 0-1 al segon minut de joc. En el mateix minut, Álvaro Borja Giménez va empatar el partit, i després d'aquest primer gol del Caldes, en van venir 3 més als minuts 6, 13 i 17, dels que en van ser autors Sito Ricart, Xavi Rovira i Cristian Rodríguez. Rodríguez també va tenir ocasió de gol de falta directa al minut 14, xut que va aturar Linu.\nAmb el 4 a 1 al marcador semblava que el partit estava força encarrilat pel Caldes, però el Palafrugell no va abaixar el cap. Joan Gelmà va marcar el 4 a 2 a 16 segons del descans, i a la segona meitat Borja Ramon va transformar davant Gerard Camps una falta directa fruit de la desena falta del Caldes, posant així el 4 a 3 al marcador quan faltaven 18 minuts pel final del partit.\nAl minut 43 Marc Figa va veure la primera targeta blava de la temporada, falta directa que Ferran Rosa va transformar en el 5 a 3 final.\nDesprés d'aquesta derrota a Caldes i amb el fet que el Calafell guanyés al Lloret, el Palafrugell és ara desè a la classificació amb 35 punts, un per sota dels de Pere Varias i dos per sobre de l'Igualada, que és el seu proper rival el dissabte vinent.\nPrèvia del partit (14/05/2021)\nPartit de la primera volta contra el Recam Làser Caldes (08/01/2021)


Publicat per Eduard Batlle a 12:45:00 a. m.\nCap on vas Catalunya? (I)\nJordi Pujol va pronunciar ahir una conferència a Òmnium Cultural de Barcelona i va definir com a conclusió que “Catalunya viu un moment molt decisiu” i va alertar del gran repte que té plantejat el país. Totalment d'acord! Catalunya està ara en fase morta després del Pujolisme i el Maragallisme. La primera etapa va ser, sens dubte, massa extensa. I la segona, potser massa breu perquè calia la transició esperada. Però en funció de com s'havia plantejat l'ecuació, la resultant ha estat més o menys l'esperada. Ara, un dels grans objectius és la cohesió, però en aquest moment de tantes transformacions ja és hora de demanar canviar el xip, moure els conceptes i acceptar els riscs.\nI Pujol deia a Òmnium: “El punt de partida és complicat, atès que la impressió general és que en el país hi ha desconcert i desorientació, i políticament una certa frustració”. Perfecte! Però, en part, sàpiga que són les conseqüències dels seus últims anys. La seva trajectòria no es mereixia aquest final però si com defensa, la causa en va ser l'escenari polític, ara en tenim un altre d'escenari: el de la identitat. Més profund, més potent i més perillós. I necessari, tan necessari perquè el nou Estatut ha mort abans de néixer i els ciutadans, cansats de tantes esperances, ja ens coneixem totes les respostes i ara exigim canviar les preguntes.\nPD: El guió de la conferència “Davant d'una històrica cruïlla i d'un gran repte”.\nMúsica / Belfast Child # Simple Minds\nCiU no va preparar gens el dia "després" que en Pujol digues adéu.\nPer això som en aquesta cruïlla, que més tard o més aviat havia d'arribar.\nQuè fàcil pontificar ara Sr. Pujol i què difícil fer política real, sense caure en demagògies. La identitat i la seva definició és la lluita entre la raó i el cor. Poca broma amb les emocions que són les que ens identifiquen. La raó sempre va un pas endarrera.


Crònica de Cerdanya: El riu Segre uneix escolars de l'Alta i la Baixa Cerdanya en una jornada transfronterera a Llívia\nEl riu Segre uneix escolars de l'Alta i la Baixa Cerdanya en una jornada transfronterera a Llívia\nLlívia va acollir ahir dimarts una jornada escolar transfronterera. Alumnes de primària de l'Alta i la Baixa Cerdanya van utilitzat el material de la maleta pedagògica “El Segre, un riu sense fronteres”, per estudiar diversos aspectes del riu. Aquesta maleta, ideada per professors de l’Alta i la Baixa Cerdanya, disposa de continguts pedagògics per tal d’estudiar el riu Segre des de diferents vessants.\nL’objectiu d’aquest projecte, entre d’altres, és aconseguir que els alumnes de les dues bandes de la frontera es relacionin més entre sí, i mirar d'aconseguir una identitat comuna a tota la comarca.\nEn la trobada hi van participar estudiants de les escoles de Font Romeu, Angostrina, Oceja, Llívia, Bolvir, Ger i el col·legi francès de Sant Julià de Lòria. Esther Gratacós, directora de l'escola de Llívia, explicava que els tallers "s'han organitzat de forma bilingüe, i s'han barrejat alumnes de les diferents escoles".\nL'acte d'ahir va servir, doncs, com a presentació d'aquests continguts pedagògics de què disposa la maleta, i els alumnes van treballar qüestions com la meteorologia, els animals que viuen al voltant del Sebre o les llegendes i tardicions que en envolten el riu.\nA la imatge, l'escola de Llívia durant la jornada d'ahir\nPublicat per Crònica de Cerdanya a 20:02


El Club Nàutic introdueix al món de la vela lleugera amb cursos d'estiu - 06/07/2017 » La Cala RTV\nEl Club Nàutic introdueix al món de la vela lleugera amb cursos d'estiu\n06 . Jul, 2017 a les 17:00\nEl Club Nàutic de l'Ametlla de Mar torna a oferir aquest estiu la possibilitat de pràctica la vela lleugera. Durant els mesos de juliol i agost, el CNAM ha tornat a posar a l'abast, dins l'àmbit dels esports nàutics, cursos de vela d'iniciació de periodicitat setmanal.\nL'objectiu és introduir als que no hagin practicat mai aquest esport, i també als que ho fan habitualment, al món de la vela oferint-los un curs d'aprenentatge amb embarcacions Optimist, Vaurient i Raquero.\nDes del Club, expliquen que reben molts alumnes de fora del municipi, però hi ha una manca de participació local. «La Cala és un poble que viu de la mar però pareix que visqui d'esquena al mar», apunta el representant del CNAM, David Boyer, sobre no comptar amb joves caleros.\nEls cursos es donen de les 10.30 h del matí, amb uns primers minuts de teoria, i posteriorment classes pràctiques fins a les 13.30 h del migdia. Una de les novetats d'enguany és que el curs es pot fer a partir dels 7 anys, donat que es federen als alumnes.\n«Aquest any, per primera vegada, ens hem adherit a la Federació Catalana de Vela i ara, en acabar el curs, se'ls entregarà un diploma de coneixement i el seu historial ja consta a la Federació, en cas que vulguin seguir el seu aprenentatge en altres clubs», subratlla.\nEl preu per a socis del CNAM i gent del poble, és de 115 € i per a la resta, 125 €. Els interessats en fer aquests cursets, poden fer-ho per telèfon al 977457240, a través de l'adreça electrònica cnam@pcserveis.com o a la mateixa oficina del Club.\n0 respostes a "El Club Nàutic introdueix al món de la vela lle..."


Hoří, má panenko (1967) – |REVISTA|KAMPA|\nCinema txec dels anys seixanta (2)\nFotograma de «Hoří, má panenko».\nLa temporada de balls a l’hivern és una institució de la vida social txeca. En ciutats petites, la institució que fa el ball amb més poder de convocatòria són els bombers. Hi ha música de banda tocant polka i aires folkòrics (en txec «dechovka»), es fan tómboles i hi ha menjar i beure en abundància. Hoří, má panenko («The Firemen’s Ball» a IMDB) la tercera pel·lícula de Miloš Forman, és una comèdia agredolça. Comença amb els preparatius d’un d’aquests balls de bombers de poble. La teniu al cinema Aero en línia.\nEl ball dels bombers havia de ser el gran esdeveniment social. La tómbola una acumulació de premis inversemblants, des d’un embotit a un cap de cèrvol dissecat. Es planejava també un concurs de bellesa. El cap dels bombers, un ancià, havia de donar el premi.\nComença el ball, i tot anirà derivant cap al caos. Els objectes de la tómbola aniran desapareixent, es tanquen les llums i els assistents al ball els van robant, la gent «normal», amb una completa falta de vergonya. Les noies del concurs de bellesa tampoc acabaran fent el que s’espera. Mentre tots els bombers estan en el ball es declara un incendi en un casa del poble. La gent es queda perplexa mirant-se l’espectacle.\nLa pel·lícula té els trets de la nova onada txeca de l’època. L’aparent espontaneïtat dels actors, molts cares noves i no vistes, per ser no professionals. L’erotisme juganer i desacomplexat, i tota una nova poètica allunyada del context grandiloqüent de la cultura oficial. En aquestes primeres pel·lícules Forman és un cineasta amb mirada d’«antropòleg», que fa amb l’ànima txeca una cosa semblant a Fellini amb la italianitat i Berlanga amb l’espanyolitat celtibèrica.\nRelacionat a RK\nDocumental sobre Miloš Forman\nLa temporada de balls en el calendari txec\nAutor ed.Publicat el 12. 6. 2020 12. 6. 2020 Categories culturaEtiquetes cinema\nAnterior Entrada anterior: La ciutat del rei Carles\nSegüent Entrada següent: El conseller d’Exteriors escriu al ministre espanyol d’Interior sobre vot exterior


El polític que va ser promesa del Partit Popular a Balears, tinent d'alcalde de l'Ajuntament de Ciutat de Mallorca i regidor d'Urbanisme, Javier Rodrigo de Santos, torna a estar imputat per delictes sexuals. En aquesta ocasió, De Santos figura com investigat en una causa oberta al jutjat d'Instrucció número 42 de Madrid per haver utilitzat presumptament el seu lloc en una ONG per coaccionar presos en tercer grau i obligar-los a mantenir relacions sexuals sota l'amenaça d'informar en contra de la seva llibertat a Institucions Penitenciàries i que no tornessin a sortir.\nJavier Rodrigo de Santos ja havia estat condemnat a dos anys de presó per gastar 50.000 euros amb la targeta oficial de l'Ajuntament de Palma en prostíbuls masculins, on contractava serveis sexuals i gastava en cocaïna importants sumes de diners. També va ser condemnat a 13 anys i mig de presó a l'Audiència de Palma per abusar sexualment de dos menors, amics dels seus fills. El Tribunal Suprem va rebaixar la condemna a cinc anys perquè va considerar provat, entre altres qüestions, que quan va abusar d'un menor de 14 anys aquest no es va oposar explícitament.\nRodrigo de Santos, casat i amb cinc fills, va traslladar a la política les seves extremistes posicions religioses i des de l'Ajuntament de Palma es va negar a celebrar matrimonis homosexuals. Fins que es va destapar la malversació de fons públics, Rodrigo de Santos estava cridat a les més altes responsabilitats en el Partit Popular de Balears. Amb l'escàndol va arribar la seva expulsió del partit i després els anys de presó.\nD'altra banda ahir es va saber que càrrecs propers al PSOE de la Junta de Andalucía es van gastar 15.000 euros en un prostíbul amb les targetes black de la formació d'aturats el dia que Griñán (PSOE) va canviar el seu govern.\nA vegades, als del PP, se'ls escapa la veritat\nL'OCB exigeix al PP que no instrumentalitzi l'Advocacia de l'Estat per anar contra el català als comerços


El Barça fa caure el mur però deixa viu el Madrid (Toni Padilla)\nMolt superior, guanya 3-2 però haurà de patir al Bernabéu\nTONI PADILLA 24/08/2012 00:00\n260x366 MESSI, INIESTA I VALDÉS El crac argentí va tapar un partit espès amb el gol de penal. El manxec va ser objecte del penal de Ramos. I Valdés va permetre el 3-2 de Di María. / PERE VIRGILI / ALEJANDRO GARCÍA / EFE / DAVID RAMOS / GETTY MESSI, INIESTA I VALDÉS El crac argentí va tapar un partit espès amb el gol de penal. El manxec va ser objecte del penal de Ramos. I Valdés va permetre el 3-2 de Di María. / PERE VIRGILI / ALEJANDRO GARCÍA / EFE / DAVID RAMOS / GETTY\nAmb moviments de cintura elegants i tocs suaus de pilota, el Barça va fer miques l'entramat defensiu d'un Madrid garrepa en el partit d'anada de la Supercopa. El Madrid, però, s'ha convertit en aquell dolent dels films d'acció amb mil vides. Un rival que semblava mort amb el 3-1 i va marxar de Barcelona amb un 3-2 que ho deixa tot obert per a la tornada després d'una greu errada de Valdés, que va regalar el gol a Di María al minut 86.\nTito Vilanova va colpejar primer en aquesta nova era del clàssic aconseguint un 3-2 que permet encarar la tornada al davant, però que dibuixa un guió no apte per a cardíacs. Carregat de fe i d'arguments futbolístics, el Barça va remuntar un 0-1 durant una segona part emotiva en què la deessa fortuna no va acabar d'abraçar el Barça.\nMés fort físicament, el Barça va començar fred i bloquejat, elevant-se a mesura que avançava el partit. De mica en mica van marxar aquells nervis de la panxa, les cames es van deixar anar i el joc va anar fluint. El Madrid, en canvi, va semblar fora de forma. Ara Mourinho construeix equips amb personalitat múltiple. Grups que semblen sempre enfadats amb el món, sempre llestos per queixar-se però a la vegada per defensar-se del que sigui. El Madrid és, defensivament parlant, un equip majestuós. I ahir va costar enderrocar-ne la muralla.\nEl Barça de Vilanova, en canvi, ha nascut per fer patir i mirar cap endavant. Tàcticament és un equip més pur que abans. Guardiola li donava una emotivitat que el tècnic empordanenc encara no sap contagiar des de la banda, però sí que ordena bé les peces per trobar espais. I generar-los. Les úniques novetats de Vilanova van ser introduir el metòdic Adriano a la banda per Alba i un Alexis desafortunat ahir per Cesc. Assegurant que la pilota seria sempre blaugrana gràcies al saber fer de Xavi, Iniesta i Busquets, el Barça va intentar generar joc pel mig per donar aire a Messi. El Madrid, en canvi, tapava els espais per intentar soterrar l'argentí, que no va tenir-ho fàcil per aparèixer. Alves, més ofensiu que Adriano, tenia sempre un ull mirant enrere per assegurar-se que Cristiano no li feia mal. El portuguès, però, només va aparèixer per marcar després d'un còrner, topant amb la feina majúscula de Piqué i Mascherano.\nEls papers del guió quedaven clars des de l'inici. Sense Pepe, el Madrid es feia fort amb esforç col·lectiu per intentar evitar que Messi jugués amb llibertat. Un equip atacava. L'altre esperava. I amb una calor enganxifosa, el partit va viure moments de ritme baix, de poca velocitat, allunyats dels grans clàssics de les últimes temporades, amb tants girs i canvis. El Barça es va passar 15 minuts tocant la pilota amunt i avall intentant fer mal al Madrid. Quinze minuts de respecte, de mirar-se als ulls i anar-se escalfant. Amb tant poc moviment, ja que el Madrid no deixava ni un espai, Piqué va acabar tirant pel dret i va pujar 30 metres per fer el primer xut del partit. El central va ser dels pocs que va estar endollat des de l'inici. L'altre va ser Busquets, que es va dedicar a brillar tàcticament en la recuperació i posar nerviós tant els rivals com Vilanova. El de Badia, molt motivat, es va estar tot el partit fent passades d'esperó, alguna amb pèrdua de pilota incorporada que va provocar que Vilanova s'ho mirés preocupat. Busquets, però, també treia de polleguera els adversaris i abans del descans ja havia forçat la groga a Xabi Alonso i Arbeloa. El Madrid, naturalment, va ser un rival dur. Com sempre.\nFirmant el 0-0\nEl matx es va animar a mitjans de la primera part. Alves, molt centrat, va pujar per la banda i una centrada seva gairebé la remata a gol un Messi que es va moure amunt i avall buscant aquesta pilota que necessita per ser feliç. Va ser l'oportunitat més clara d'un primer temps de domini local però de poca acció. En una declaració d'intencions, el Barça de Vilanova es mostrava com un equip amb personalitat, amb idees, amb estil. El Madrid, per la seva part, li contestava deixant-li clar que ja ha patit prou al Camp Nou amb Guardiola de tècnic per abaixar la guàrdia.\nMés fluix, el Madrid mirava el rellotge conscient que hi ha un partit de tornada al Bernabéu. Els blancs van venir a buscar un empat sense gols, sense complexos, sense manies. I en lloc de trobar-se al darrere en el marcador, es va trobar al davant. En la primera acció digne de ser recordada de la segona part, el Madrid va forçar un còrner, Özil el va treure i Cristiano va guanyar la posició a Busquets elevant-se per marcar un gol de cap majestuós, dels que ensenyen als nens a les escoles. El Madrid, esquerp, es trobava un premi no merescut. Un premi tan inesperat que els blancs es van mirar entre ells satisfets, i es van relaxar 30 segons. Els que va trigar Mascherano a fer una assistència fantàstica a Pedro. El canari, sempre viu i sempre encertat contra el Madrid, va guanyar l'esquena a Coentrao i va batre Casillas amb un xut creuat. Als 55 minuts l'empat tornava al marcador. Però els blancs havien fet un gol fora de casa. El Barça lluitava contra el rellotge.\nDe l'angoixa a l'alegria\nAmb els gols el partit va esclatar. Cansats i encesos, els jugadors van perdre una mica d'ordre i el matx es va convertir en un intercanvi de cops. Perquè el Madrid es va sentir fort i Mourinho va donar entrada a Higuaín i Di Maria. Però el vent bufava de cara per al Barça, i Iniesta va forçar un penal molt clar de Sergio Ramos als 73 minuts. De sobte, Messi estava al mateix punt de penal i la mateixa porteria on va fallar davant del Chelsea. L'argentí, que encadenava una ratxa de quatre partits sense marcar a Casillas, es va superar a si mateix marcant el seu 14è gol al Madrid. L'escenari d'un partit preciós tornava a canviar.\nAmbiciós, el Barça no va aixecar el peu de l'accelerador. Va collar els madridistes, els va fer sentir vulnerables amb un futbol que anava creixent. De sobte, el Barça no semblava cansat, i Iniesta i Xavi es van trobar per inventar-se el 3-1. Un tercer gol que no va canviar res. Vilanova havia donat entrada a Tello, Jordi Alba i Cesc, intentant sentenciar la final ja a casa. Però just després d'una gran aturada de Casillas, va passar allò inesperat: una errada de Valdés controlant una pilota que va regalar a Di Maria un 3-2 tan injust com inquietant. El Barça haurà de serrar les dents a Madrid. Ahir no en va fer prou a ser millor que un rival amb mil vides.


Les Síndromes de Sensibilització Central més a prop del reconeixement internacional « Bloc del Clínic\nA Catalunya hi ha més de 250.000 persones diagnosticades amb Síndrome de Sensibilització Central. El reconeixement com a malalties de la Sensibilitat Química Múltiple i l’Electrohipersensibilitat, incloses en la Síndrome de Sensibilització Central (SCC), per part de l’OMS, permetria unificar el diagnòstic i personalitzar el tractament de cada una d’elles.\nLa Síndrome de Sensibilització Central inclou malalties com la Síndrome de Fatiga Crònica, Fibromiàlgia, Sensibilitat Química Múltiple, Electrohipersensibilitat, cefalea, entre d’altres.\nL’any 1989 l’Organització Mundial de la Salut (OMS) va reconèixer i codificar la Fibromiàlgia (FM) i la Síndrome de Fatiga Crònica, i la comunitat científica va establir els criteris de malaltia incloent-les a la Classificació Internacional de Malalties (ICD). La FM es troba classificada en l’àmbit de la Reumatologia i la SFC en el de la Neurologia.\nEn els darrers 15 anys han aparegut dues Síndromes de Sensibilització Central més: la Sensibilitat Química Múltiple (SQM) i l’Electrohipersensibilitat (EHS). La seva incidència és creixent i estan molt associades amb les altres dues Síndromes de Sensibilització Central. El SQM i l’EHS encara no han tingut el reconeixement de l’OMS, però sí el d’alguns estats. A Espanya des de 2014 es va codificar la Sensibilitat Química Múltiple com una “al·lèrgia no específica”. L’Electrohipersensibilitat (EHS), en canvi, no disposa de moment ni de reconeixement de l’ OMS ni tampoc d’altres estats.\nDes de l’any 2016 el Departament de Salut de la Generalitat de Catalunya disposa d’un Pla d’Actuació Comú anomenat Sensibilització Central. A l’Hospital Clínic de Barcelona es coordina l’atenció de malalties de Sensibilització Central de l’Àrea de Barcelona-Esquerre (AISBE) com a Unitat Hospitalària especialitzada des del novembre de 2017.\nEl fet de disposar cada cop més de reconeixement com a malalties i estar codificades a nivell internacional ajuda a poder concretar i homogeneïtzar els diagnòstics, així com a tenir un millor enfocament terapèutic de cada malaltia.\nOCT: La millor tècnica per a analitzar les plaques d’ateroma en les artèries\nFatigacronica_PortalCLINIC, Fibromialgia_PortalCLINIC, PortalCLÍNIC


Després de la neu arriba la calma... i el fred ! directe!cat\ndirecte ! a La República. N. 4126. Dissabte, 18 de setembre de 2021 15:49 h\nSocietat Última actualització Divendres, 3 de febrer de 2012 10:47 h\nLes darreres nevades d’aquesta nit a la costa gironina no han arribat a Barcelona i deixen pas al fred extrem\nLes previsions meteorològiques l'han encertat en part. Com s'havia dit, la segona nevada de l'onada de fred ha entrat a Catalunya per la costa gironina, i s'ha anat desplaçant cap a Barcelona. Ha tardat més del que s'esperava, però, i quan ha arribat al Maresme ha tornat cap al mar. Barcelona, doncs, no ha vist els seus carrers nevats, i sembla que aquest front ja va de retirada. Ara les previsions indiquen que l'onada de fred passarà de la neu al fred extrem. S'espera que les temperatures siguin inferiors als zero graus a bona part de Catalunya.\nfred, neu, nevada, temporal\nCom s'esperava, doncs, el front de neu ha arribat de matinada al litoral gironí i ha afectat principalment municipis de les comarques gironines com ara l'Empordà o la Selva. Després ha anat baixant, i ja ben entrada la matinada ha arribat al Maresme, on també ha enfarinat alguns municipis, tot i que amb nevades menys agressives del que es preveia.\nDe fet, la previsió indicava que la neu continuaria baixant fins a Barcelona, però en lloc d'això, el temporal ha girat un altre cop cap al mar, de tal manera que la capital catalana no ha resultat afectada.\nAllà on sí ha nevat, a les comarques gironines i al Maresme, les màquines llevaneus han estat condicionant les carreteres durant tota la nit, segons informa Protecció Civil, per garantir la seguretat al trànsit rodat.\nAra, el fred\nAmb el front de neu ja de retirada, els serveis d'emergència estan pendents de la pròxima previsió, que augura temperatures extremadament baixes.\nS'espera que a partir d'aquest divendres les mínimes baixaran de forma considerable i se situïn entre -7 i -12 al Pirineu i les màximes entre -6 i -1 ºC. A cotes altes, les mínimes poden arribar als -20 ºC. En cotes més altes com el Lac Redon (2.247 metres), a la Val d'Aran, aquest dijous ja s'ha arribat als -16,7 ºC i a Certascan (2.400 metres), al Pallars Sobirà, als -15,8 ºC.\nLa sensació de fred es veurà agreujada pel fort vent de tramuntana i gregal que bufarà al Pirineu, amb cops de fins a 80 quilòmetres per hora, i al nord-est de Catalunya.\nPel que fa dissabte, els models meteorològics indiquen que la temperatura a uns 1.500 metres d'alçada sobre Barcelona s'assolirien valors de fins a -12 graus. Les glaçades seran generalitzades i es preveuen molt fortes al Pirineu, entre moderades i fortes a la resta de l'interior i entre febles i moderades al litoral. Aquesta situació d'onada de fred s'allargarà durant l'inici de la propera setmana.


La plataforma afectadoscoronavirus.org demana una taula de diàleg - CET\nEl coronavirus segueix colpejant a les residències d’avis, i els polítics només miren\nL’afectació de la segona ona en les residències demostra la falta de mesures efectives\nJa són 23.400 els morts per COVID-19 o símptomes compatibles en residències de tota Espanya des de l’inici de la pandèmia. La majoria de defuncions s’han produït a Madrid, Catalunya i les dues Castelles. De fet, en aquestes comunitats autònomes els morts en residències són més del 50% del total.\nLa Plataforma afectadoscoronavirus.org posa el focus i responsabilitza directament a la classe política i empresarial. Ángel Juárez, portaveu dels afectats de la Plataforma, declara que: “Com pot ser que, després de la primera ona tràgica que es va sofrir en les residències, arribi una segona ona i el virus sigui tenint aquesta afectació”. En l’última setmana s’han detectat 94 nous brots que han generat 2.013 casos, una mitjana de 21,4 casos per cada brot, la qual cosa significa que les residències continuen sent l’entorn més infecciós.\nÉs clar que el virus continua colpejant fortament a les residències o geriàtrics, i això treu a la llum la falta de polítiques i mesures efectives. Segons la Plataforma d’Afectats, “les auditories independents haurien pogut evitar molt del succeït, si s’haguessin fet a temps”.\nDes d’afectadoscoronavirus.org es demana que es creï una taula de diàleg per a valorar la situació i preparar les actuacions, que inclogui a tots els agents: persones afectades, polítics i, per suposat, els fons d’inversió, els quals controlen més del 50% de totes les residències d’Espanya. Ángel Juárez declara que “aquesta seria la manera de treballar més justa y solidaria. L’únic que volem es justícia i millora”.\nActualment, ni el Govern d’Espanya ni moltes Comunitats Autònomes estan investigant. En el cas de Catalunya, el Parlament sí que està desenvolupant una Comissió d’Investigació sobre les residències durant la pandèmia. En la mateixa línia, i molt recentment, la Xunta de Galícia va anunciar auditories en totes les residències de la Comunitat.\nPotser aquestes actuacions, que són fonamentals per a la prevenció, estan arribant tard, però almenys han arribat en alguns territoris. Ángel Juárez opina que això no és suficient: “Si no s’investiguen i es depuren responsabilitats en totes les residències d’Espanya, aquesta no serà l’última ona per a aquests centres”.\nPer aquest motiu, i en nom de la Plataforma afectadoscoronavirus.org reivindica:\nRealitzar auditories independents sobre el succeït en les residències, per a identificar les deficiències, corregir-les i evitar que es repeteixin situacions com les viscudes en un futur.\nReforçar els controls i actualitzar la normativa vigent.\nMajor implicació per part dels ministeris i les conselleries de sanitat en les residències de gent gran.\nValorar la possibilitat que les residències privades que hagin actuat negligentment en la crisi sanitària passin a tenir una gestió pública.\nAcabar amb l’aïllament de les persones grans, prioritzant la salut mental i l’acompanyament de les mateixes en concordança amb les circumstàncies de cada moment. I alhora, garantir el contacte dels interns amb els seus familiars.\nSignar convenis amb els Col·legis Oficials de Psicologia per a atendre els afectats i els seus familiars, així com comptar amb professionals de psicologia del sistema sanitari públic per a la seva atenció.\nEls procediments segueixen oberts\nLa Plataforma afectadoscoronavirus.org segueix treballant en els procediments legals oberts, com el del cas d’Ángel Juárez per la mort de la seva mare, que va demandar a la Generalitat de Catalunya, l’organisme que tenia les competències.\nEn els pròxims dies, la Plataforma anunciarà en quin estat es troben tots els tràmits.


El dilluns sense carn\nEl dia 12 de maig una cinquantena d’escoles de les comarques del Barcelonès, el Baix Llobregat, el Vallès Occidental, l’Alt Penedès i l’Anoia van celebrar el Meatless Monday, el dilluns sense carn. És el tercer any consecutiu que es porta a terme aquesta iniciativa de Campos Estela, una empresa de serveis d’àpats i lleure per a escoles fundada el 1968, que promou hàbits alimentaris saludables a les escoles a partir d’una bona cuina, feta amb productes frescos i de proximitat.\nEl Meatless Monday és una iniciativa importada de Los Angeles, Califòrnia, on s’ha implantat aquesta mesura per promoure un estil de vida més saludable, menjant menys carn per reduir malalties com l’obesitat -als Estats Units malalties derivades de l’obesitat generen cada any 300.000 morts- i per contribuir a la defensa del medi ambient, reduint l’emissió de gasos d’efecte hivernacle. Segons la FAO, l’Organització de les Nacions Unides per a l’Alimentació i l’Agricultura, el 18% de les emissions són degudes a la producció extensiva de la ramaderia.\nMartí Garcia, director de Campos Estela, assegura que es tracta d’una “acció de conscienciació, de demostrar que es pot menjar equilibradament, bo i sa sense haver de consumir tanta carn”. El menú estrella per a un dia especial va ser: llenties amb arròs i rotllets de primavera, “plat triomfal” del Meatless Monday. Més enllà d’aquesta jornada, Garcia insisteix que el mètode més eficaç per ensenyar a menjar de tot a la canalla és “que s’embrutin les mans, participin en la preparació del menjar i entenguin l’àpat com un acte social. Parant taula, per exemple”.


Arxiu de notícies - Servei de Biblioteques - UAB Barcelona\nVés al contingut principal Vés a la navegació de Servei de Biblioteques Vés al mapa del web\nLa Sala d'Estudi UAB obre els caps de setmana\nA partir del dissabte 15 de maig s'obre la Sala d’Estudi UAB de la Biblioteca de Ciències Socials.\nExposició fotogràfica a la Biblioteca d'Humanitats\nExposició fotogràfica ¡Somos Cuba! a la Biblioteca de Comunicació i Hemeroteca General\nCarme Aldana Carballo retrata en blanc i negre l’ambient de les ciutats cubanes.\nSant Jordi a les #bibliotequesUAB\nT’animes a celebrar el Dia de Sant Jordi amb les Biblioteques UAB?\nParticipa en el nostre concurs a Instagram recomanant un llibre.\nObertura de les sales de treball en grup i les cabines individuals\nA partir del dilluns 19 d'abril podeu fer ús de les sales de treball en grup i les cabines individuals de les Biblioteques UAB.\nExposició del 50è aniversari de la Facultat de Ciències, a la Biblioteca de Ciència i Tecnologia\nPer commemorar la celebració, l’exposició de la Biblioteca fa un recorregut històric per les fites més importants viscudes per la Facultat de Ciències.


Joan Báez dedica un tema de Llach als presos polítics - Notícies Cultura - Notícies Cultura - e-notícies\nCultura · 16 d'Agost de 2018. 11:53h.\nJoan Báez dedica un tema de Llach als "presos polítics"\nL'artista nord-americana canta un fragment de "Viatge a Ítaca" al Festival de Cap Roig\nLa mítica cantant de Folk nord-americà, Joan Báez, ha emocionat al públic del Festival de Cap Roig després de dedicar "a tots els presos polítics de Catalunya" la cançó "Viatge a Ítaca" del cantautor català Lluís Llach.\n"Amb els anys he après que no pots cantar i plorar al mateix temps", ha afegit l'artista. El moment ha estat compartit a les xarxes socials. La cançó de Llach ha estat ovacionada per la majoria del públic, que s'ha posat en peu amb crits de "llibertat".\nIsmael Serrano critica l'"independentisme extrem"\nEls darrers morts de la II Guerra Mundial


Camises i samarretes.\nA més a més, el mateix divendres, després de la’ssaig, es va presentar la nova samarreta de la Colla Vella per aquesta temporada 2009. Estampada pel devant i amb el logotip: “Tots som Colla Vella” al darrera, aquesta samarreta ha estat disenyada per la nostra companya Elisabet Roca. El preu de la samarreta és de […]\nCap de setmana de la Canalla a Prades.\nAprofitant l’actuació d’ahir, la nostra canalla va aprofitar per fer una estada a la casa de colònies de Prades. I poc bé s’ho van passar!!!! (sinó, mireu les fotos)\nGRAN PANTALLA GEGANT PER LA FINAL DE LA CHAMPIONS!!!\nVàrem posar la pantalla gegant al nostre Casal Social i més de 200 persones vàrem gaudir del 2 a 6 contra el Reial Madrid. Per la final de la Copa del Rei també la vàrem muntar i 4 a 1, i… dimecres que ve no pot fallar! Hi estàs convidat! Dia 27 de maig de […]\nInformació important per als castellers !!\nJornada de portes obertes a la premsa castellera.\nAquest acte, informal i distès, s’inicià amb un recorregut per les diferents estàncies del Casal ja que la majoria d’aquests periodistes mai l’havien visitat de forma integral. Posteriorment el President i el Cap de Colla presentaren a tota la Junta i la manera com s’ha pensat treballar per arribar a una màxima fluidesa entre premsa […]\nFotos de l'actuació d'ahir a Toulouse.\nEn el marc de l’Associació entre Catalunya i la Regio Midi-Pyrennées, ahir, diada de Sant Jordi actuàrem a Toulouse. Fent dos pilars de 5 i dos de 4 (un aixecat i baixat per baix)\nLa Colla Vella participarà a les XIII Jornades de Prevenció de Lesions en el món casteller\nEl proper dissabte dia 25 d’abril de 2009 participarem en una de les ponències de les XIII Jornades de Prevenció de lesions en el món casteller que es celebraran a Granollers. Concretament estarem en una de les taules rodones en el que es parlarà sobre la utilitat o no d’agafar els turmells als aixecadors. Aquestes […]\nEl President del Parlament de Catalunya, reb la nova junta de la Colla Vella.\nDiferents han estat els temes tractats en un ambient força distès i a la vegada ric en el llenguatge i la temàtica castellera, ja que hem de recordar que el President Benach és també casteller. A més els responsables de la Colla l’han obsequiat amb difents llibres i imatges de la Colla Vella. Una delegació […]\nActuació per Sant Jordi a Toulouse.\n(Aquest divendres a l’assaig serà l’últim dia per apuntar-s’hi. L’hora de sortida serà el dijous dia 23 al voltant de les 5h de la matinada, i es tornarà al vespre. Per a tots aquells que vagin a fer el pilar, serà imprescindible portar el DNI i la Targeta Sanitària Europea vigents.) En el marc de […]\nFotos de les Colònies 2009 de la canalla\nDesprés de quatre dies intensos d’activitats, jocs, riures, pluja, convivència, diversió, amistat… per fi podem penjar algunes de les fotos de les colònies. Més endavant… la crònica!


Un emotiu acte inaugura l'exposició sobre els 50 anys de Joventuts Musicals a Súria - Regió7 :: El Diari de la Catalunya Central\nUn emotiu acte inaugura l'exposició sobre els 50 anys de Joventuts Musicals a Súria\nL'acte va servir per remarcar i reconèixer l'important tasca de dinamització cultural que ha desenvolupat\nredacció 29.01.2019 | 13:19\nL'exposició '50 anys de Joventuts Musicals' va ser inaugurada dissabte 26 de gener a Cal Balaguer del Porxo, amb un emotiu acte que va reunir un públic nombrós i bona part de les persones que van impulsar l'entitat a Súria. Aquesta mostra forma part del programa de la Festa de Sant Sebastià i es podrà visitar fins al proper 2 de març.\nL'acte va servir per remarcar i reconèixer l'important tasca de dinamització cultural que Joventuts Musicals ha desenvolupat a Súria en àmbits com la música, la pintura, la fotografia, el cinema i la divulgació, entre d'altres. Actualment, l'entitat organitza els concursos de pintura ràpida i de fotografia Vila de Súria, que mantenen un alt nivell de qualitat i compten amb un elevat nombre de participants.\nEn el transcurs de l'acte inaugural, membres de les primeres juntes directives van recordar els orígens i les activitats que l'entitat va realitzar en els seus primers anys,quan Súria es va convertir en la població més petita de l'Estat amb presència del moviment internacional de Joventuts Musicals.\nJoventuts Musicals va aconseguir tenir centenars de socis a Súria i va organitzar nombroses activitats de caire cultural i social, com la primera actuació castellera a la vila, a càrrec dels Xiquets de Valls, i la Festa Major de 1968, que va innovar el format tradicional d'aquesta celebració. Una altra iniciativa destacada va ser la seva participació en el naixement de l'Escola Municipal de Música. L'acte inaugural de l'exposició va començar amb dues actuacions d'alumnes de l'Escola Municipal de Música i la lectura d'un poema que el surienc Salvador Perarnau, Mestre en\nGai Saber, va dedicar al grup promotor de Joventuts Musicals a Súria, destacant el paper de l'entitat com a revulsiu de la vida cultural local en la segona meitat dels anysseixanta. El poema va ser llegit per l'actriu surienca Marialba Esquius.\nEn el transcurs de l'acte, l'alcalde i la regidora de Cultura, Montserrat Juncadella, van lliurar plaques de reconeixement als actuals responsables de Joventuts Musicals a Súria, ,Albert Castellano i Josep Maria Homs, per la seva llarga trajectòria de dinamització cultural al front de l'entitat. Els actuals responsables de l'entitat van agrair el suport de l'Ajuntament a l'exposició commemorativa del cinquantenari. També van recordar la figura del desaparegut músic surienc Josep Maria Garcia, un dels membres històrics de Joventuts Musicals a la vila.


Notícies - 'Els joves diuen #POESIA', aquest dissabte a la Casa de Cultura\n'Els joves diuen #POESIA', aquest dissabte a la Casa de Cultura\nDetall del cartell de l'activitat / Foto: Web de la l'Ajuntament\nel 29/oct/16 Martí Gonzàlez Cultura PDF\nLa Casa de Cultura acull aquest dissabte a les set de la tarda l'activitat 'Els joves diuen #POESIA', un espectacle del Festival Nacional de Poesia (FNP). Els adolescents dels Tallers de Teatre Sílvia Servan recitaran versos de diversos poetes des de la seva mirada i les seves emocions. L'entrada és gratuïta i l'aforament és limitat.\nLa directora de l'activitat, Marta Uxan, ha explicat a la tertúlia 'El Gall del Monestir' de Cugat.cat que el més interessant d'aquest recital és el treball que es fa amb els joves.\nÉs un recital de poemes, els diuen de memòria, hi ha un joc amb el públic, hi ha moviment... Però el que m'agrada més és el treball que faig jo amb ells. Ells veuen que la poesia es pot dir d'una altra manera que la que els expliquen a l'escola. Els ho faig fer a la seva manera.\nTambé aquest dissabte en els actes del Festival Nacional de Poesia tindrà lloc el concert 'Llum de Llull' a càrrec del grup de post-folk Cap de Turc, que revisa en un audiollibre textos de Ramon Llull. En l'espectacle, que comença a les deu de la nit al Casal TorreBlanca, el conjunt estableix un diàleg entre diverses expressions artístiques: la literatura, el dibuix i la pintura, a més de la música. L'entrada és gratuïta i l'aforament és limitat.\nEls dos actes formen part de la programació de 'Viu al cultura de prop' de la Xarxa de Centres Culturals Polivalents (XCCP).


GESTORIA ANDORRA IMMOBILIARIA ANDORRA ADMINISTRACIÓ DE FINQUES PUIG I CUSINE - GESTORIA ANDORRA La Clau Agencia immobiliària a Andorra. La seva sòlida experiència i el seu tracte personalitzat ha permès ser una empresa immobiliaria de prestigi, Oferim una atenció especialitzada per troba la llar dels teus somnis. Gestionem i administrem propietats a Andorra. Ofereix una variada oferta de producte immobiliari en modalitat de venda o de lloguer. Fiscalitat i Comptabilitat Andorra. L’impost sobre societats és un tribut de caràcter directe i naturalesa personal que grava la renda de les persones jurídiques d’acord amb les normes establertes a la Llei reguladora. El període impositiu coincideix amb l’exercici econòmic de l’entitat, i no pot excedir dotze mesos. En el cas que l’exercici social sigui superior, el període finalitza al cap de dotze mesos. La base de tributació es calcula corregint el resultat comptable. El tipus general de gravamen és del 10%. La quota de tributació és la quantitat resultant d’aplicar el tipus de gravamen a la base de tributació. S’aplica una imposició reduïda a les societats que realitzen explotació internacional d’intangibles, les que intervenen en el comerç internacional i les que fan la gestió i inversió financera intragrup. S’elimina la doble imposició interna i internacional sobre participacions en beneficis d’altres entitats i s’estableixen deduccions per doble imposició, per creació de llocs de treball i per inversió. Al setembre els obligats tributaris han d’efectuar un pagament a compte de la liquidació corresponen al període impositiu que estigui en curs l’1 de setembre. Els obligats tributaris de l’impost sobre societats han de disposar d’un número de registre tributari, que han de sol·licitar en el cas que encara no el tinguin com a obligats tributaris dels impostos indirectes. El primer any d’aplicació de l’impost els obligats tributaris gaudeixen d’una reducció del 50% de la quota de liquidació. Per als obligats tributaris d’aquest impost que es constitueixin com a nous empresaris d’una nova activitat empresarial o professional i que tinguin uns ingressos inferiors a 100.000 euros, el tipus de gravamen aplicable durant els tres primers anys d’activitat és el següent: El 5% per a la part de la base de tributació compresa entre 0 i 50.000 euros. El 10% per a la base de tributació restant. Aquesta bonificació fiscal no es podrà aplicar als obligats tributaris que facin o hagin fet algun tipus d’activitat, tant de forma directa com a través d’una societat.\nGESTORIA ANDORRA IMMOBILIARIA ANDORRA ADMINISTRACIÓ DE FINQUES PUIG I CUSINE